CELEX: 62019TA0727
Language: el
Date: 2020-09-23 00:00:00
Title: Υπόθεση T-727/19: Απόφαση του Γενικού Δικαστηρίου της 23ης Σεπτεμβρίου 2020 — Basaglia κατά Επιτροπής [Πρόσβαση στα έγγραφα – Κανονισμός (ΕΚ) 1049/2001 – Έγγραφα σχετικά με ορισμένα σχέδια στο πλαίσιο του προγράμματος eTEN και του πέμπτου και του έκτου προγράμματος-πλαισίου για έρευνα και ανάπτυξη τεχνολογίας – Περιορισμός της αιτήσεως προσβάσεως – Μερική άρνηση προσβάσεως – Εξαίρεση που αφορά την προστασία της ιδιωτικής ζωής και της ακεραιότητας του ατόμου – Εξαίρεση σχετική με την προστασία των εμπορικών συμφερόντων τρίτου – Υπέρτερο δημόσιο συμφέρον – Υποχρέωση συγκεκριμένης και εξατομικευμένης εξετάσεως]

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/35
            
         
      Απόφαση του Γενικού Δικαστηρίου της 23ης Σεπτεμβρίου 2020 — Basaglia κατά Επιτροπής
      (Υπόθεση T-727/19) (1)
      
      (Πρόσβαση στα έγγραφα - Κανονισμός (ΕΚ) 1049/2001 - Έγγραφα σχετικά με ορισμένα σχέδια στο πλαίσιο του προγράμματος eTEN και του πέμπτου και του έκτου προγράμματος-πλαισίου για έρευνα και ανάπτυξη τεχνολογίας - Περιορισμός της αιτήσεως προσβάσεως - Μερική άρνηση προσβάσεως - Εξαίρεση που αφορά την προστασία της ιδιωτικής ζωής και της ακεραιότητας του ατόμου - Εξαίρεση σχετική με την προστασία των εμπορικών συμφερόντων τρίτου - Υπέρτερο δημόσιο συμφέρον - Υποχρέωση συγκεκριμένης και εξατομικευμένης εξετάσεως)
      (2020/C 390/50)
      Γλώσσα διαδικασίας: η ιταλική
      
         Διάδικοι
      
      
         Προσφεύγων: Giorgio Basaglia (Μιλάνο, Ιταλία) (εκπρόσωπος: G. Balossi, δικηγόρος)
      
         Καθής: Ευρωπαϊκή Επιτροπή (εκπρόσωποι: C. Ehrbar και A. Spina)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με αίτημα την ακύρωση της αποφάσεως C(2019) 6474 τελικό της Επιτροπής, της 4ης Σεπτεμβρίου 2019, σχετικά με επιβεβαιωτική αίτηση προσβάσεως σε έγγραφα δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ 2001, L 145, σ. 43) (ΕΕ 2001, L 145, σ. 43).
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την απόφαση C(2019) 6474 τελικό της Επιτροπής, της 4ης Σεπτεμβρίου 2019 σχετικά με επιβεβαιωτική αίτηση προσβάσεως σε έγγραφα δυνάμει του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, καθόσον συνεπάγεται περιορισμό της αιτήσεως προσβάσεως, καθώς και άρνηση προσβάσεως βασιζόμενη στο άρθρο 4, παράγραφος 2, πρώτη περίπτωση, του εν λόγω κανονισμού.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Ο Giorgio Basaglia και η Ευρωπαϊκή Επιτροπή φέρουν τα αντίστοιχα δικαστικά τους έξοδα.
               
            
         (1)  EE C 432 της 23.12.2019.